On ator ła xe na persona che ła interpreta na parte inte na produsion artistega. El termine el viene doparà comunemente in riferimento a cuanti i łaora inte un film, in tełevixion, intel teatro o a ła radio, in tałuni caxi el pol indicar anca un artista de strada. Oltre a interpretare parte dramateghe, i atori i pol anca cantare o bałare, mentre se i łaora a ła radio, de frecuente a se riferise a łuri col termine . L'ator cinematografego el xe un ator che el dopara come mexo espresivo ł'fin de na machina da prexa o de na tełecamara. Ła recitasion ła xe rełativa prinsipalmente a ł'incuadradura de na sèna. Ła recitasion inte el cinema ła deve esare posibilmente naturałe, spontanea, el publego no el gà da incorzarse de ła presensa de un ator che el xe drio recitar el so copion. Sołitamente łe batute łe vien recitade "butae" cioè sensa dar pexo a ł'eventuałe dision, a meno che non ła sia domandà da ła regìa. Ła sèna ła vien "xirada" cioè filmada, sol set, overo el posto deputà ała mesinsèna del film. In definitiva el set, interno o esterno, el xe el "palcosènego" del cinema.